**SLOVNÉ ÚLOHY**

1. Školský klub navštevovalo spolu 148 žiakov. Chlapcov bolo v ŠKD o 32 menej ako dievčat. Koľko dievčat navštevovalo ŠKD?
2. Janko, Milan a Tomáš majú spolu 203 poštových známok. Janko má dvakrát viac známok ako Tomáš. Milan má štvrtinu z Jankovho počtu známok. O koľko známok menej má Milan ako Janko s Tomášom spolu?
3. Riaditeľ školy nakúpil do školskej knižnice najskôr 13 kníh po 119,50 Sk a za ďalšie zakúpené knihy zaplatil 484,50 Sk. Koľko korún zaplatil riaditeľ za zakúpené knihy?
4. Mama má 42 rokov a jej dcéry 13 a 19. O koľko rokov bude mať mama toľko rokov ako jej dcéry spolu?
5. Keby školu navštevovalo o 359 žiakov viac, chýbal by 1 žiak do počtu tisíc žiakov. Koľko žiakov navštevuje školu?
6. Syn, matka a otec majú spolu 96 rokov. Matka je o 23 rokov staršia ako jej syn a o 5 rokov mladšia ako jeho otec. Koľko rokov má syn?
7. Na Štrbskom Plese namerala na poludnie meteorologická stanica teplotu vzduchu 12,7°C. Do rána klesla teplota na – 5,8°C. O koľko stupňov Celzia klesla teplota vzduchu?
8. Barborka si do školy vybrala batoh, ktorý bol trikrát drahší ako vrecko na prezuvky. Ak by bol batoh o 30 eur lacnejší, stál by rovnako ako vrecko na prezuvky. Ko¾ko eur stál batoh?
9. Trenčín je od Bratislavy vzdialený 120 km. Priemerná rýchlosť cyklistu idúceho z Trenčína smerom do Bratislavy je 20 km /h . Vypočítajte priemernú rýchlosť osobného auta, ktoré vyšlo z Bratislavy oproti cyklistovi, ak cyklista a osobné auto vyrazili v rovnaký čas a stretli sa po 90 minútach.
10. V mliekarni využívajú pri dávkovaní jogurtov novú a starú linku. Dávkovaním jogurtov na starej linke je objednávka splnená za 6 hodín. Ak pracujú obe linky spoločne, splnia takú istú objednávku za 2 hodiny. Koľko hodín bude trvať splnenie takejto objednávky, ak sa budú jogurty dávkovať len na novej linke?
11. Motocyklista ide rýchlosťou 48 km/h. Koľko kilometrov prejde touto rýchlosťou za 40 minút?
12. Obytný dom má tri vchody očíslované nepárnymi číslami, idúcimi bezprostredne za sebou. Súčet dvoch čísel na krajných vchodoch je 50. Vypočítajte najväčšie z týchto troch čísel.
13. Do pizzerie prišlo 30 futbalistov. Práve prebiehala akcia na objednávku pizze: **„Ak si objednáte 2 pizze, tretiu dostanete zadarmo“**. Futbalisti si objednali toľko pízz, aby sa každému ušla 1 pizza. Za ko¾ko pízz zaplatili, ak využili podmienky akcie?
14. Tretina neznámeho čísla je rovnako veľká ako päťnásobok rozdielu toho istého neznámeho čísla a čísla 28. Určte toto neznáme číslo.
15. Môj pes je o 4,4 kg ťažší ako moja mačka. Spolu vážia presne 15 kg. Koľko kilogramov váž môj pes?
16. Eugen má o 27 kníh viac ako Daniela, ale 3-krát menej kníh ako Tomáš. Tomáš má 132 kníh. Koľko kníh má Daniela?
17. Otec natankoval do auta 40 litrov benzínu za 61,40 eur. Potom natankoval 8 litrov toho istého benzínu do prázdneho kanistra. Koľko eur stál benzín v kanistri?
18. Pri tovare **B** bola ponuka: **Ak si zoberiete 6 kusov, zaplatíte len za 4 kusy.** Jeden kus tohto tovaru stojí 7 eur. Mária si zobrala do košíka 31 kusov tohto tovaru. Koľko eur zaplatila za tento tovar?
19. Na školskom výlete bolo x chlapcov. Dievčat bolo o 6 menej ako chlapcov. Dvojsedačkovou lanovkou sa všetci vyviezli z dolnej na hornú stanicu. Rozhodnite, ktorý výraz vyjadruje počet dvojsedačiek obsadených žiakmi, ak každá bola obsadená dvomi žiakmi.

A (x – 6) : 2

B (x – 6 + x – 6) : 2

C (x + x) : 2 – 6

D (x + x – 6) : 2

1. Súrodenci Novákovci potrebovali odvážiť psov Bima a Astu. Psy odmietali pokojne sedieť na váhe, preto sa odvážili s nimi tak, ako je znázornené na obrázkoch. Koľko kilogramov vážila Asta?
2. V prepravke sa nachádza niekoľko melónov. Počet melónov v prepravke označme **p** a hmotnosť všetkých melónov v prepravke **m**. Pomocou ktorého výpočtu zistíme priemernú hmotnosť melónov v prepravke?

A  m : p

B m – p

C p . m

D p : m

1. Martina pomáhala trénerovi vypisovať diplomy. Vypísanie prvého diplomu jej trvalo 3 minúty, vypísanie každého ďalšieho 2 minúty. Koľko minút jej bude trvať vypísanie diplomov (včítane prvého), ak bude pracovať takýmto tempom?

A  5n + 3

B 3n + 2

C 2n + 3

D 2n + 1

1. Rodičia a ich dve deti Anna a Boris sa rozhodli stráviť nedeľné popoludnie pri šachu, pričom mali v pláne hrať každý s každým jednu šachovú partiu. Rozhodnite, ktorí dvaja z nich neodohrali šachovú partiu, ak viete, že:
* Anna vyhrala nad Borisom.
* Otec trikrát remizoval.
* Boris má na konte aj výhru, aj remízu, aj prehru.

Spoločnú partiu neodohrali

A  otec a mama.

B Anna a otec.

C mama a Anna.

D Boris a mama.

1. Pod rovnakými obrázkami je rovnaké číslo. Ktoré číslo je pod obrázkom ☺ ?



1. V obchode predávajú 3 druhy koláčov: makový, tvarohový, lekvárový. Všetky stoja rovnako. Od včera platí nasledujúca ponuka: Ak si kúpite ľubovoľných 8 takýchto koláčov, zaplatíte len za 5.

Peter si dnes kúpil 2 takéto koláče a zaplatil za ne 80 centov. Koľko eur bude platiť jeho mama, ak využije ponuku a kúpi dnes na rodinnú oslavu 50 takýchto koláčov?

1. Matúš si kúpil tri perá. Cena jedného pera bola 3,80 €. Platil dvadsaťeurovou bankovkou. Koľko eur mu vydali?
2. V rade na obed stojí menej ako 66 žiakov. Pred Soňou stojí 28 žiakov, za Alexom stojí 30 žiakov. Medzi Soňou a Alexom stojí 17 žiakov. Koľko žiakov stojí za Soňou, ak Alex stojí pred Soňou?